Københavns Adresseavis, 1787-11-27
Fra Norge. 158. Hr. Christian Teilman, residerende Kapellan til Modums Præstegield i Aggershuus Stift, har for 14 Aar siden anlagt en Hauge, 45 Favne lang og 42 Favne, bred, opfyldt samme med Muldjord, og beplantet den med unge Frugttræer, undtagen den sydvestre fjerde Deel af Haugen, hvor Jorden var for sugtig til Frugttræer. Uden for denne Hauges sønder Ende har han af vilde Skov og Mark rodhugget og indhegnet et Stykke Jord, hvoraf en Strækning af 60 Alens Længde og 50 Alens Brede med fiin Jord er opfyldt og indrettet til en nye Frugttræe=Skole. Paa dette Stykke vare ved Attestens Udstædelse 1786 6 Linier af Frugttræer udplantede, 100 Træer i hver Linie, ligesom han i samme Aar atter har udplantet 1900 Stkr. inde i Haugen. J begge Haugerne forefandtes bemeldte Aar 9374 Stammer af Æbler, Pærer, Rognebær=, Blomme=, Hassel, Kirsebær=, Heggebær= og Morel Træer, af hvilke 303 Stykker ved Copulation vare forædlede; ligesom der desuden fandtes 100 Stk. siberiske Ertetræer, ligesaa mange Lønnetræer, et Par Snese Hyldetræer, endeel høistammede Ribstræer, samt 82 Favne af hvide Desert=Ribs, ei at tale og hele Rækker af Provins=Rosentræer. Uden for Haugen har Hr. Teilman ladet anlægge en stor Vandbeholdning, 21. Alen lang og omtrent 30 Alen bred, i Hensigt til den at kunne bestandig have Forraad af Vand, saavel til Haugernes som til hans øvrige Jorders Vanding. Ved dette meget betydelige og med store Omkostninger forbundne Anlæg af Frugttræeskoler, til Nytte for det Almindelige, har Hr. Teilman udmerket sig som en meget virksom og retskaffen Borger, og gjør Selskabet sig en Fornøielse af, til Beviis paa sin Agtelse, at kunne tilkjende ham den for Frugttræeskolers Anlæg i Norge, udlovere høieste Premie af den anden Guldmedalje eller 500 Rdlr. 159. J Anledning af Selskabets udsatte Premier, under No. 47 blant de practiske Priismaterier i Listen for afvigte Aar, har Johan Krus, Borger i Flensborg, i October= og November=Maaneder f. A. her til Staden, overført 67 Stykker jydske levende Stude, som ere blevne fedede i Mærsken, hvilke han har solgt deels til Slagtere og deels til andre af Stadens Jndvaanere. Transporten er skeet paa en beqvem Maade til Skibs, saaledes nemlig: J Skibet, som dertil var fragtet, og bragte Studene herover, var først ladt Muursteen, som vare bedækkede med Tang, hvorpaa Studene stode, ligesom der desuden og var endeel andet Fragtgods i Skibet. Paa dette Fragtgods samt paa Stenene vandt han saa meget, at hver Stud ikke kom ham højere i Fragt end 2 Rdlr. Da dette, saavidt man veed, ere de første Mærskstude, som ere bleve bragte til Skibs herover, og Hr. Krus altsaa ved dette sit Foretagende har givet andre, som maatte ville lægge Vind paa denne Handel, et godt Exempel og tillige et Slags Underretning om den beqvemmeste Maade at overføre Studene, hvorved de ikke kan tabe synderlig i Fedmen, som ellers skeer ved at drives til Lands, saa tilkjendes ham en ve fortjent Belønning af 80 Rdlr. 168. For Norsk Sild=Saltning paa Hollandsk Maade, tilkjendes Hr. Hans Kaasbøl, Kjøbmand i Christiansund, i Anledning af den practiske Priismaterie Nr. 53, i Listen for 1785, en Premie af den første Sølv=Medalje, nemlig, for i afvigte Aar, at have fal tet og nedlagt, samt her til Kiøbenhavn til Forhandling nersendt 120 Fjerdinger feed Høst=Sild, som ere befundne meget gode og Behandlings=Maaden aldeles at svare til den Hollandske. 161. Af de i Listen for 1785 under No. 57 blant de practiske Priismaterier udsatte Premier for Fiskerie med Drivgarn i Jsefjorden, tilkjendes Gærtner og Fasanmester Christian Friderich Hoffmann paa Jægerspriis, den første Premie af 30 Rdlr., nemlig: for at have fanget 28650 Stkr. Sild, Flyndere, Torsk, Tunger, Makrel, Villinger, Pivarer, o. s. v. som for det meste er bleven solgt til Beboerne paa Jægerspriis Gods. TilFiskeriets Drift har han bekostet 400 Favne nyt Silde garn, 140 Favne Flyndere= og Torske Garn, 2500 Stkr. Aalekroge, 3 Flyndre= og Aale=Ruser samt 318 Favne Mar svine=Garn; og da Hørren til alle disse Garn er bleven spundet af hans egne Børn, og Tougværket af ham selv slaget, saa fortjener han desuden for denne indførte huuslige Fliis meget at roses. (Fortsættelsen følger.)